
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство

Обект: Находище „Селска река“ в землището на с. Доктор Йосифово, общ. Монтана, обл. Монтана, с концесионер „Креди“ ЕООД, гр. Монтана
Дата на извършване на проверката: 27.07.2017 г.

Място на извършване на проверката: находище „Селска река“ в землището на с. Доктор Йосифово, общ. Монтана
Проверени компоненти и фактори на околната среда:

· почви;
· екологични щети; 

· решение № МО 11-ПР/2014 г. за преценяване на необходимостта от извършване на оценка на въздействието върху околната среда (ОВОС).
Цели на проверката:
Извършване на планова комплексна проверка по фактори и компоненти на околната среда за изпълнение изискванията на:

· Закон за опазване на околната среда (ЗООС);
· Закон за почвите (ЗП);
· Закон за отговорността за предотвратяване и отстраняване на екологични щети (ЗОПОЕЩ).
Извършени дейности:
С писмо изх. № 1908/24.07.2017 г. на РИОСВ – Монтана, концесионерът на находище „Селска река“ е уведомен за датата на проверката, към което е приложена Заповед № РД-233/24.07.2017 г. на директора на РИОСВ – Монтана за извършване на комплексна проверка на място, на обекта.
На 27.07.2017 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2017 г. и цитираната по-горе заповед се извърши проверка на обекта и беше съставен Констативен протокол № КПКД-74/27.07.2017 г. 
Проверени са:
· Концесионната площ на находище „Селска река“;
· Документи и данни, свързани със законовите и подзаконови нормативни актове по околна среда и Закона за подземните богатства.
Констативна част:
Концесионер на находище „Селска река“ е „Креди” ЕООД, гр. Видин. С Решение № 945/10.11.2016 г., Министерски съвет на Република България, предоставя концесия за добив на подземни богатства – неметални полезни изкопаеми – индустриални минерали – органогенни варовици от находище „Селска река“, с площ 55,2 дка.
За добив на органогенни варовици за фуражна креда, от находището, на площ от 55,2 дка е издадено Решение № МО 11-ПР/2014 г., с характер – да не се извършва ОВОС за инвестиционното предложение.
При извършения оглед на място, се констатира, че не се извършва дибив, както и откривно-подготвителни работи. Теренът е затревен. В границите на концесионната площ няма разположени съоръжения и техника за добив, липсва транспортна техника и персонал. 
Дружеството е в процедура по съгласуване на цялостен работен проект за добив от находище „Селска река“. Документацията е внесена в МЕ с вх. № Е-26-К-201/12.04.2017 г. 
На концесионера са дадени указания, преди започване на откривно-подготвителните работи да изпълни условията, поставени в Решение № МО 11-ПР/2014 г. на директора на РИОСВ – Монтана. 
По време на проверката нарушения не са констатирани.
Приоритети за последваща контролна дейност:

· Контрол по изпълнение на условията заложени в Решение № МО 11-ПР/2014 г.;
· Опазване на почвите;

· Опазване чистотата на атмосферния въздух.

